সুইজারল্যান্ডে বসবাস করা রাশিয়ান নেতা মিখাইল আলেক্সান্দ্রোভিচ বাকুনিন বা মিখাইল বাকুনিন ১৯৬৮ সালে কমিউনিস্ট ইন্টারন্যাশনালের সদস্য হন। তিনি কোনো সাংগঠনিক শৃংখলায় বিশ্বাস করতেন না এবং শ্রমিকশ্রেনীর সংগঠিত রাজনৈতিক পার্টি গড়ে তোলার বিপক্ষে ছিলেন। তিনি স্বতস্ফূর্তভাবে বিপ্লব হবে বলে মনে করতেন।তিনি রাষ্ট্র ব্যবস্থা এমনকি প্রলেতারীয় রাষ্ট্রব্যবস্থা কায়েম করারও বিপক্ষে ছিলেন। তিনি বলতেন সমাজে কোনো কর্তৃত্ব বলে কিছুই থাকবে না। তার তিনি শ্রমিক শ্রেনীকে অতিরিক্ত গুরুত্ব দেয়ার জন্য মার্কসকে অভিযুক্ত করতেন। তার এই মতবাদ প্রথমে বিপ্লবী মনে হলেও শেষ পর্যন্ত তা পুঁজিবাদী ব্যবস্থাকে টিকে থাকতে সাহায্য করে।বাকুনিনের এই মতবাদ প্রথম দিকে ইন্টারন্যাশনালে সাড়া ফেলে। অনেকে তার মতবাদ দ্বারা প্রভাবিত হতে থাকে। বাকুনিনের এ ভ্রান্ত মতবাদের বিরুদ্ধে মার্কস ও এঙ্গেলস যৌথভাবে কমিউনিস্ট ইন্টারন্যাশনালে লড়াই করে যান। তারা বোঝাতে সক্ষম হন যে, বাকুনিনপন্থীদের বিপ্লবী বুলির অর্থ হলো সকল ধরণের রাজনৈতিক সংগ্রাম ও ও প্রলেতারীয় বিপ্লবী পার্টির বিলোপ সাধন করা।পরে ১৮৭২ সালের সেপ্টেম্বরে হেগে অনুষ্ঠিত কংগ্রেসে এই মতধারা পরাজিত হয় এবং বাকুনিনকে বহিষ্কার করা হয়।